Красни Луч (Псковска област)
Красни Луч () насељено је место са административним статусом варошице () на западу европског дела Руске Федерације. Налази се у источном делу Псковске области и административно припада Бежаничком рејону.

Према проценама националне статистичке службе за 2016. у вароши је живело свега 866 становника.

Географија 
Варошица Красни Луч смештена је у централном делу Бежаничког рејона на око 15 километара од железничке станице Сушчјово, односно на око 204 километра југоисточно од административног центра области Пскова. Недалеко од вароши налази се језеро Цевло.

Историја 
Варошица се развила као радничко насеље уз фабрику стакла основану 1905. године. Садашње име Красни Луч (у преводу са руског Црвена зрака) насеље добија након Октобарске револуције, а у границама Бежаничког рејона налази се од његовог оснивања 1927. године.

Званичан статус полуурбаног насеља у рангу варошице Красни Луч носи од 28. августа 1958. године.

Демографија 
Према подацима са пописа становништва 2010. у вароши је живело 1.020 становника, док је према проценама националне статистичке службе за 2016. варошица имала 866 становника.

Привреда 
Најважнији привредни објекат у вароши је фабрика стакла, једна од најстаријих у целој земљи, у којој је запослена већина радно активног становништва.

Види још 
 Псковска област
 Бежанички рејон

Референце

Спољашње везе 
 Званичан сајт рејонске администрације 
 -{Манаков А. Г., Евдокимов С. И., Григорьева Н. В. Западное порубежье России: географические аспекты становления и развития Псковского региона.  — Псков: Изд-во АНО «Логос», 2010. — 216 с. —.  }-

Варошице и села Псковске области
Википројект географија/Насеља у Русији